RÅDETS DIREKTIV af 29. maj 1995 om listen over ugunstigt stillede landbrugsområder i henhold til direktiv 75/268/EØF (Østrig) (95/212/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder (1), særlig artikel 2, stk. 2,

under henvisning til forslag fra Kommissionen (2),

under henvisning til udtalelse fra Europa-Parlamentet (3), og

ud fra følgende betragtninger:

Betydelige dele af de nye medlemsstaters område lider under varige naturbetingede ulemper, og i erklæring nr. 37 til tiltrædelsesakten af 1994 erkendes det, at bjergområder og ugunstigt stillede landbrugsområder i henhold til artikel 3 i direktiv 75/268/EØF hurtigst muligt bør afgrænses;

de varige naturbetingede ulemper i disse områder medfører højere produktionsomkostninger og gør det umuligt for landbrugerne i disse områder at opnå en rimelig produktionsindtjening, der svarer til den, som tilsvarende landbrugere i andre områder har;

den østrigske regering har i henhold til artikel 2, stk. 1, i direktiv 75/268/EØF sendt Kommissionen en liste over de kommuner, der vil kunne opføres på EF-listen over ugunstigt stillede landbrugsområder, samt oplysninger om disse områders særlige kendetegn;

de kriterier, der lægges til grund, er dels meget vanskelige klimatiske forhold, jf. artikel 3, stk. 3, tredje led, i direktiv 75/268/EØF, dels en minimumshøjde på 700 m (den pågældende lokalitets midtpunkt eller den gennemsnitlige højde for kommunens beliggenhed) og undtagelsesvis en minimumshøjde på 600 m i Salzburgs bjergområder og området langs floden Mur (Murtal) i Obersteiermark;

ved stejle skråninger som omhandlet i artikel 3, stk. 3, andet led, i direktiv 75/268/EØF, forstås skråninger med en hældning på over 20 %;

ved kombination af ovennævnte to faktorer, er de kriterier, der lægges til grund, dels en minimumshøjde på 500 m, dels en gennemsnitlig hældning på mindst 15 %;

et begrænset antal af de foreslåede kommuner opfylder ikke fuldt ud betingelserne, selv om de tilfredsstiller betingelserne i artikel 3, stk. 4, i direktiv 75/268/EØF; da disse kommuners økonomi imidlertid er snævert forbundet med økonomien i de tilgrænsende kommuner, der er klassificeret efter artikel 3, stk. 3, og da førstnævnte kommuner er omkranset af sidstnævnte kommuner og er klart mindre end disse, kan de dog alligevel klassificeres som bjergområder;

med hensyn til kriterier såsom forholdsvis uproduktive jorder og bedrifters økonomiske resultater langt under gennemsnittet, jf. artikel 3, stk. 4, litra a) og b), i direktiv 75/268/EØF, er områderne blevet afgrænset ved hjælp af et sammensat indeks, det såkaldte landbrugssammenlignelighedsindeks (Betriebszahl, forkortet BZ);

maksimumsværdien for ovennævnte gennemsnitsindeks for hvert område er fastsat til 30 for de ugunstigt stillede landbrugsområder svarende til 70 % af det nationale gennemsnit (42); i visse særlige tilfælde er gennemsnitsindekset blevet fastsat til 35 for ugunstigt stillede landbrugsområder, hvor græsarealer uden for omdriften udgør over 80 % af det udnyttede landbrugsareal (ULA);

med hensyn til lav befolkningstæthed eller befolkningstilbagegang, jf. artikel 3, stk. 4, litra c), i direktiv 75/268/EØF, er der blevet lagt følgende kriterier til grund: en befolkningstæthed på højst 55 indbyggere pr. km² (det nationale gennemsnit er 93) eller en årlig befolkningstilbagegang på over 0,5 %, samt en erhvervsaktiv befolkning i landbruget af en betydelig størrelse i forhold til den samlede erhvervsaktive befolkning i kommunen;

i de områder, hvor gennemsnitsindekset er på under 30, kan visse kommuner komme op på en befolkningstæthed på 70 indbyggere pr. km²;

ved afgrænsningen af områder, der har særlige ulemper, og som kan sidestilles med ugunstigt stillede områder, jf. artikel 3, stk. 5, i direktiv 75/268/EØF, er der som kriterier anvendt naturbetingede ugunstige produktionsvilkår, der viser sig ved en anvendt indeksværdi (BZ) på under 30, og særlige vedvarende ulemper kendetegnet ved:

- et område med stejle, bakkede skråninger

- et vådområde

- et område, der jævnligt oversvømmes

- et grænseområde i Fællesskabet

det samlede areal af de områder, der er omhandlet i artikel 3, stk. 5, i direktiv 75/268/EØF, overstiger ikke 4 % af medlemsstatens samlede areal;

ovennævnte kriterier og værdier, som den østrigske regering har anvendt ved afgrænsningen af de typer områder, der er meddelt Kommissionen, svarer til kendetegnene for bjergområder, ugunstigt stillede områder og områder med særlige ulemper som omhandlet i artikel 3, stk. 3, 4 og 5, i direktiv 75/268/EØF -

UDSTEDT FØLGENDE DIREKTIV:

Artikel 1

De på Den Østrigske Republiks territorium beliggende områder, der er anført i bilag I, II og III, udgør en del af fællesskabslisten over ugunstigt stillede landbrugsområder i henhold til artikel 3, stk. 3, 4 og 5, i direktiv 75/268/EØF.

Artikel 2

Dette direktiv er rettet til Republikken Østrig.

Udfærdiget i Bruxelles, den 29. maj 1995.

På Rådets vegne

Ph. VASSEUR

Formand

(1) EFT nr. L 128 af 19. 5. 1975, s. 1. Direktivet er senest ændret ved tiltrædelsesakten af 1994.

(2) EFT nr. C 125 af 22. 5. 1995, s. 1.

(3) EFT nr. C 126 af 22. 5. 1995.

ANEXO I Zonas desfavorecidas tal como se definen en el apartado 3 del artículo 3 de la Directiva 75/268/CEE BILAG I Ugunstigt stillede områder, jf. artikel 3, stk. 3, i direktiv 75/268/EØF ANHANG I Benachteiligte Gebiete im Sinne von Artikel 3 Absatz 3 der Richtlinie 75/268/EWG ÐÁÑÁÑÔÇÌÁ É ÌåéïíåêôéêÝò ðåñéï÷Ýò êáôÜ ôçí Ýííïéá ôïõ Üñèñïõ 3 ðáñÜãñáöïò 3 ôçò ïäçãßáò 75/268/ÅÏÊ ANNEX I Less-favoured areas within the meaning of Article 3 (3) of Directive 75/268/EEC ANNEXE I Zones défavorisées au titre de l'article 3 paragraphe 3 de la directive 75/268/CEE ALLEGATO I Zone svantaggiate ai sensi dell'articolo 3, paragrafo 3 della direttiva 75/268/CEE BIJLAGE I Probleemgebieden in de zin van artikel 3, lid 3, van Richtlijn 75/268/EEG ANEXO I Zonas desfavorecidas na acepção do nº 3 do artigo 3º da Directiva 75/268/CEE LIITE I Direktiivin 75/268/ETY 3 artiklan 3 kohdan mukaisesti epäsuotuisiksi määritettyjä alueita BILAGA I Mindre gynnade områden i enlighet med artikel 3.3 i direktiv 75/268/EEG ÖSTERREICH

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

ANEXO II Zonas desfavorecidas tal como se definen en el apartado 4 del artículo 3 de la Directiva 75/268/CEE BILAG II Ugunstigt stillede områder, jf. artikel 3, stk. 4, i direktiv 75/268/EØF ANHANG II Benachteiligte Gebiete im Sinne von Artikel 3 Absatz 4 der Richtlinie 75/268/EWG ÐÁÑÁÑÔÇÌÁ ÉÉ ÌåéïíåêôéêÝò ðåñéï÷Ýò êáôÜ ôçí Ýííïéá ôïõ Üñèñïõ 3 ðáñÜãñáöïò 4 ôçò ïäçãßáò 75/268/ÅÏÊ ANNEX II Less-favoured areas within the meaning of Article 3 (4) of Directive 75/268/EEC ANNEXE II Zones défavorisées au titre de l'article 3 paragraphe 4 de la directive 75/268/CEE ALLEGATO II Zone svantaggiate ai sensi dell'articolo 3, paragrafo 4 della direttiva 75/268/CEE BIJLAGE II Probleemgebieden in de zin van artikel 3, lid 4, van Richtlijn 75/268/EEG ANEXO II Zonas desfavorecidas na acepção do nº 4 do artigo 3º da Directiva 75/268/CEE LIITE II Direktiivin 75/268/ETY 3 artiklan 4 kohdan mukaisesti epäsuotuisiksi määritettyjä alueita BILAGA II Mindre gynnade områden i enlighet med artikel 3.4 i direktiv 75/268/EEG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

ANEXO III Zonas desfavorecidas tal como se definen en el apartado 5 del artículo 3 de la Directiva 75/268/CEE BILAG III Ugunstigt stillede områder, jf. artikel 3, stk. 5, i direktiv 75/268/EØF ANHANG III Benachteiligte Gebiete im Sinne von Artikel 3 Absatz 5 der Richtlinie 75/268/EWG ÐÁÑÁÑÔÇÌÁ ÉÉÉ ÌåéïíåêôéêÝò ðåñéï÷Ýò êáôÜ ôçí Ýííïéá ôïõ Üñèñïõ 3 ðáñÜãñáöïò 5 ôçò ïäçãßáò 75/268/ÅÏÊ ANNEX III Less-favoured areas within the meaning of Article 3 (5) of Directive 75/268/EEC ANNEXE III Zones défavorisées au titre de l'article 3 paragraphe 5 de la directive 75/268/CEE ALLEGATO III Zone svantaggiate ai sensi dell'articolo 3, paragrafo 5 della direttiva 75/268/CEE BIJLAGE III Probleemgebieden in de zin van artikel 3, lid 5, van Richtlijn 75/268/EEG ANEXO III Zonas desfavorecidas na acepção do nº 5 do artigo 3º da Directiva 75/268/CEE LIITE III Direktiivin 75/268/ETY 3 artiklan 5 kohdan mukaisesti epäsuotuisiksi määritettyjä alueita BILAGA III Mindre gynnade områden i enlighet med artikel 3.5 i direktiv 75/268/EEG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>